**Activitate de învățare**

Titlul: **Culorile Europei – moneda EURO**

Disciplină: Educație civică

Unitatea de învățare: Valorile Europei

Prezentarea contextului activității de învățare: Acest scenariu de învățare online este conceput pentru elevii claselor a III-a și a IV-a și își propune informarea și conștientizarea elevilor cu privire la originea lor europeană, parte a comunității europene ca cetățeni cu drepturi și îndatoriri egale. Acest scenariu are la bază explorarea unor subiectele referitoare la marile orașe din Europa, progresul economic și moneda EURO.

Competențe vizate:

|  |  |
| --- | --- |
| **Comunicare în limba maternă** | * Identificarea de fapte, opinii, emoţii în mesaje orale sau scrise, în contexte familiare de comunicare * Exprimarea unor gânduri, păreri, emoţii în cadrul unor mesaje simple în contexte familiare de comunicare * Participarea la interacţiuni verbale în contexte familiare, pentru rezolvarea unor probleme de şcoală sau de viaţă |
| **Comunicare în limbi străine** | * Identificarea de informaţii în limba străină în mesaje orale sau scrise simple, în contexte familiare de comunicare * Exprimarea unor păreri şi emoţii în cadrul unor mesaje scurte, simple, scrise și orale, în contexte familiare * Participarea la interacţiuni verbale simple în contexte familiare de comunicare |
| **Competenţă digitală** | * Utilizarea în învățare a unor funcţii şi aplicaţii simple ale dispozitivelor digitale din mediul apropiat, cu sprijin din partea adulţilor * Dezvoltarea unor conținuturi digitale simple în contextul unor activități de învățare |
| **A învăţa să înveţi** | * Identificarea/clarificarea elementelor pe care le presupune sarcina de lucru înainte de începerea unei activități de învățare * Formularea de întrebări pentru clarificarea unei sarcini de lucru * Utilizarea de tehnici, metode simple pentru a învăţa, activa cunoştinţe anterioare şi înregistra informaţii * Concentrarea atenţiei, perseverarea în lucru la o sarcină până la finalizarea corespunzătoare şi verificarea propriei activităţi |
| **Competenţe sociale şi civice** | * Manifestarea interesului pentru autocunoaştere * Punerea în practică a unor norme elementare de conduită în contexte cotidiene * Asumarea unor roluri şi responsabilităţi prin participarea la acţiuni în contexte de viaţă din mediul cunoscut * Recunoaşterea şi respectarea diversităţii (etno-culturale, lingvistice, religioase etc.) |
| **Spirit de iniţiativă şi antreprenoriat** | * Manifestarea curiozităţii în abordarea de sarcini noi şi neobişnuite de învăţare , fără teama de a greşi * Asumarea unor sarcini simple de lucru, care implică hotărâre, angajament în realizarea unor obiective, iniţiativă, creativitate, cooperare cu ceilalți * Manifestarea interesului pentru autocunoaştere |
| **Sensibilizare şi exprimare culturală** | * Identificarea utilităţii unor meserii/profesii pentru membrii comunităţii * Recunoaşterea unor elemente ale contextului cultural local şi ale patrimoniului naţional şi universal * Exprimarea bucuriei de a crea prin realizarea de lucrări simple și prin explorarea mai multor medii și forme de expresivitate * Recunoaşterea unor elemente ale contextului cultural local şi ale patrimoniului naţional şi universal * Participarea la proiecte culturale (artistice, sportive, de popularizare) organizate în şcoală şi în comunitatea locală |

**Cuvinte cheie**: cetățenie, orașe, progres, euro, monedă europeană, diversitate

**Timp alocat**: 1 oră

**Resurse online**:

<https://www.europeana.eu/en/item/2051943/data_euscreenXL_EUS_6F636E938EDA4EB09C6530414B970FDA?utm_source=new-website&utm_source=old> website&utm\_medium=button&utm\_medium=button

<https://europa.eu/learning-corner/the-eu-whats-it-all-about_ro>

<https://europa.eu/learning-corner/guess-the-gifts-with-grandma_ro>

<https://community.canvaslms.com>

**Obiectivele lecției:**

1. La sfârșitul orei elevii vor putea să numească cel puțin cinci orașe mari din Europa;

2. Elevii vor putea asocia valoarea EURO (moneda europeană) cu valoarea LEU (moneda națională, încă în uz astăzi);

3. Elevii vor putea defini sensul cuvântului „progres” folosind propriile cuvinte și termeni.

**Rezultate observabile și măsurabile:**

La sfârșitul activității, elevii vor fi capabili să recunoască și să scrie numele a cel puțin cinci orașe mari din Europa. Ei vor completa fișa de lucru cu sinonime ale cuvântului progres și vor folosi resursele online pentru a explora materiale și a juca singuri jocurile prezentate.

**Abordare generală a demersului didactic:**

Subiectul explorează nevoile elevilor de a înțelege ideea de progres și de a răspunde la câteva întrebări referitoare la legătura dintre moneda europeană și moneda națională. Scenariul didactic este unul aplicat, făcând referire la experiențe din viața de zi cu zi, elevii folosind TIC și aplicațiile online.

**Formarea competențelor cheie vizate:**

Acest scenariu își propune să dezvolte gândirea critică prin descoperirea, interpretarea și analiza materialelor video furnizate. Colaborarea este susținută prin cooperare, flexibilitate și feedback constructiv folosind media digitală și aplicații și jocuri online. De asemenea, scenariul de învățare online implică abilități de comunicare, ascultare eficientă, prezentare orală folosind mediile digitale și implicarea tuturor elevilor în conversație. Creativitatea este dezvoltată și prin încurajarea deschiderii și a curajului de a explora, de a crea și de a inova.

**Specificul scenariului:**

Scenariul lecției online se bazează pe cadrul ERR (evocare, realizarea sensului și reflecție) care se potrivește specificului disciplinei educație civică.

| Activitate | Procedură | Timp |
| --- | --- | --- |
| 1. Warm up | **Joc** – ***Back to the board*** (profesorul arată elevilor un cuvânt notat pe o foaie/pe tablă și un voluntar, care nu vede cuvântul, îl ghicește, folosind indiciile oferite de colegii lui) Ghicește cuvintele “Europa, EURO, cetățean, oraș, țară, continent, progres” | 5 min. |
| 2. Evocarea | **Vizionarea filmului** ***The Colors of Europe*** min. 10.35 – 12.45  accesând [www.europeana.eu](http://www.europeana.eu) – elevii vor fi anunțați că vor viziona un film și vor fi îndrumați să urmărească denumirile orașelor, ale țărilor și alte detalii semnificative  Profesorul va adresa întrebări precum: Despre ce a fost filmul? Care au fost orașele menționate în film? Ce înseamnă cuvântulprogres? Există vreo legătură între progresul economic și bani? Ce este EURO? | 5 min.  5 min. |
| 3.Realizarea sensului | **Lucrul în echipe** – folosirea aplicației https://community.canvaslms.com  și lucrul în echipă. Numiți și notați numele a cinci orașe menționate în film. Sunt ele capitale ale unor țări? Care sunt acestea? Ce înseamnă progres? Cadrul didactic va completa schema logică cu sinonimele oferite de elevi. Anexa 1 | 5 min. |
| 4. Prezentarea | Fiecare echipă de elevi va prezenta posterul realizat pe laptop/tabletă | 15 min. |
| 5. Reflecția | Ce poți cumpăra cu 1 EURO? – **reflecție** privind valoarea monedei naționale în raport cu cea europeană– elevii vor răspunde utilizând imagini, desene sau orice formă de prezentare | 5 min. |
| 6. Extindere | [*https://europa.eu/learning-corner/the-eu-whats-it-all-about\_ro*](https://europa.eu/learning-corner/the-eu-whats-it-all-about_ro)  Explorarea monedelor europene călătorind prin Europa. Elevii vor fi încurajați să acceseze și să exploreze jocul. | 10 min. |

**7. Evaluare**

Utilizând jocul [*https://europa.eu/learning-corner/guess-the-gifts-with-grandma\_ro*](https://europa.eu/learning-corner/guess-the-gifts-with-grandma_ro) elevii vor completa imaginile lipsă și vor recunoaște obiectele și proveniența lor. Ei vor completa locul de unde a fost achiziționat obiectul și prețul aproximativ în euro. Scopul acestei activități este acela de a denumi câteva dintre țările și orașele mari ale Europei, precum și utilizarea monedei euro pentru estimarea valorii unor obiecte obișnuite.

**8. Feedback din partea elevilor**

Pentru înregistrarea feedback-ului elevilor se va utiliza un formular Google/Microsoft sau o aplicație Padlet, solicitând răspuns la întrebările:

1. Care a fost activitatea ta preferată? 2. Ce ai îmbunătăți? 3. Acordați note de la 0 la 5 evaluând: tema, activitățile, aplicațiile online folosite, materialele prezentate, activitatea profesorului.

**Concluzii:** Prezentul demersesteproiectat pentru disciplina Educație civică și urmărește cultivarea stării de bine a elevilor, precum și dezvoltarea încrederii acestora în explorarea diverselor subiecte și crearea de legături între diverse discipline, utilizând resurse disponibile online.

Anexa 1

*Culorile Europei* – moneda EURO

1. Notați cinci orașe menționate în film.

…………………………………… , ……………………………………, ……………………………………., ……………………………., …………………………….…….

2. Notați țările în care se află orașele notate mai sus.

……………………………………., ……………………………….., …………………………………., ………………………………….., ………………………………….

3. Completați schema de mai jos cu sinonimele cuvântului PROGRES.